ฟื้นฟูตลาดท่องเที่ยว ส่งเสริมนักท่องเที่ยวให้เดินทางทั่วประเทศเพิ่มขึ้น คาดสร้างรายได้หมุนเวียนไม่น้อยกว่า 20 ล้านบาท
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยถึงภาพรวมตลาดการท่องเที่ยวและกลยุทธ์ฟื้นฟูตลาดท่องเที่ยวปี 2565 ว่า เพื่อกระตุ้นให้เกิดการเดินทางท่องเที่ยวภายในประเทศในช่วงเดือนกันยายน - ตุลาคม 2565 จึงได้มีการจัดกิจกรรมส่งเสริมการตลาดขึ้น ททท. ร่วมกับ แกร็บ ประเทศไทย เปิดตัวโครงการ “เที่ยวกับแกร็บ อะเมซิ่งยิ่งกว่า” โดยมีการเปิดให้บริการ ทั้ง GrabTransport, GrabFood, GrabMart, GrabExpress รวมถึงบริการด้านการท่องเที่ยว อาทิ การจองที่พักและการจองบัตรเข้าชมสถานที่ท่องเที่ยว  พร้อมคำนึงถึงมาตรการความปลอดภัยด้านสุขอนามัย (Amazing Thailand Safety &amp; Health Administration : SHA) ที่สร้างความเชื่อมั่นในการเดินทางให้กับนักท่องเที่ยวและสามารถช่วยเหลือผู้ประกอบการในหลายภาคส่วนได้อีกด้วยสำหรับโครงการดังกล่าว มีการจัดกิจกรรมส่งเสริมการท่องเที่ยว ประกอบด้วย  กิจกรรม #เที่ยวกับGrab Challenge กิจกรรม GrabMoreAmazing เกมทายสถานที่ท่องเที่ยวจากนิสัยเพื่อค้นหาสถานที่ท่องเที่ยวที่ใช่ในสไตล์ของคุณและการมอบโค้ดส่วนลดการเดินทางรถยนต์ผ่านแกร็บมูลค่ารวมกว่า 4 ล้านบาท เพื่อช่วยกระตุ้นเศรษฐกิจ ก่อให้เกิดการเดินทางท่องเที่ยวภายในประเทศเพิ่มขึ้น รวมถึงสร้างรายได้หมุนเวียนให้กับการท่องเที่ยวไม่น้อยกว่า 20 ล้านบาท และสร้างการรับรู้ได้ไม่ต่ำกว่า 24,580,000 คน-ครั้ง สำหรับประชาชนที่สนใจสามารถติดตามรายละเอียดกิจกรรมภายใต้โครงการ “เที่ยวกับแกร็บ อะเมซิ่งยิ่งกว่า” ได้ที่ Facebook Fanpage :  www.facebook.com/GrabTH